Latour-de-Carol

Latour-de-Carol (en catalán: La Tor de Querol) é unha comuna francesa situada no departamento dos Pireneos Orientais, na rexión do Languedoc-Rosellón. Pertence ao distrito de Prades e ao cantón de Saillagouse e contaba con 401 habitantes en 2007.

Situada na Alta Cerdaña, no antigo territorio do Rosellón, é atravesada polo río Carol, afluente do Segre. Linda con España, concretamente co concello de Guils de Cerdanya, na provincia de Xirona.

 Demografía 
 Evolución demográfica1962  1968  1975  1982  1990  1999 359 359 381 390 364 367

 Transporte 
É un paso e vía de comunicación importante, coa súa estación ferroviaria internacional Latour-de-Carol-Enveitg situada na confluencia de tres liñas ferroviarias:
cara ao noroeste, polo val do río Ariège cara a Tolosa e París. Ancho internacional (1435 mm), tensión eléctrica de 1,5 kV e alimentación por catenaria.
cara ao leste, a liña da Cerdaña (o Tren Amarelo). Ancho métrico (1000 mm), tensión eléctrica de 850 V e alimentación por terceiro carril.
cara ao sur, cara a Puigcerdà e Barcelona. Ancho ibérico (1668 mm), tensión eléctrica de 3 kV e alimentación por catenaria.
Estas circunstancias fan da estación de Latour-de-Carol-Enveigt un caso único en Europa.

 Lugares de interese 
miniatura|left|250px|O tren Amarelo.
 A estación de ferrocarril internacional que conecta España con Francia, coa particularidade de ter tres anchos de vía (internacional, vía estreita e ancho español) e tamén tres tipos diferentes de alimentación eléctrica (750 V DC por 3e raíl, 1,5 kV DC, e 3 kV DC).
 Vestixios e torre medieval do antigo castelo case derrubado totalmente. A torre dá nome á comuna; torre en francés é tour.

 Véxase tamén 
 Ligazóns externas 

 Latour-de-Carol en Institut géographique national 
 Latour-de-Carol en Insee 

Categoría:Concellos do departamento de Pireneos Orientais